Taddart tettak-iyi i tayeḍ, almi i d -wwḍeγ γer dagi γer taddart nwen. Azgen wis sin n targetiw yesmekti-yi-d asmi lliγ d amezyan, amek i yi-smeγren imawlan-iw.Tura cfiγ i waṭas n tlufa. Cfiγ weltma Taninna ma yuγ-itt kra, tezmerad tettru. Ma d nekkini ma yuγ-iyi kra, akken kan ara d-kkreγ ad ttruγ, imawlan-iw a yi-d-inin, am baba am yemma: Ssusem keččini ,skef imeṭtawen-ik! Keččini d argaz.Argaz ur itettru ara. Dγa ad sekfeγ imeṭṭawen-i din din.Nekkini mačči d yiwet n tikkelt, iyi-wwten warrac neγ irgazen deg berra ;mačči d yiwet tikkelt i yi-yewwet bab, baba a yi-yewwet ad yernu ad yeggal deg-i, ur ttruγ.Ma d yemma tenna-yi: Ma tettruḍ a s-inin medden ur tesɛiḍ ara lkuraj. D tiqcicin kan i tettrun, acku ur saint ara lkuraj.Tura zriγ ayγer i uγaleγ d ameqqran annect n udrar. A ziγ d imeṭṭawen-iw i yeqqimen deg-i, i yi-smeγren akkagi. Mi target i ttrarguγ tesmekti-yi-d akk i yuγen temẓi-inu: